**LIKOVNO SNOVANJE**

POUK NA DALJAVO, 14. 5. 2020

LIKOVNA NALOGA: OBLIKOVANJE, POSTAVITEV IN RISANJE TIHOŽITJA

In ostalih nalog, če jih še niste naredili.

Danes je čas, da dokončate naloge za nazaj, ki jih niste uspeli dokončati in mi jih poslati.

Poslane izdelke vam bom ocenil.

Učenci,

Tokrat boste odšli na sprehod v naravo. Nabrali boste poljsko cvetje in iz njega oblikovali lep šopek ter ga kot motiv ovekovečili na risalni list v poljubni likovni tehniki (barvice, tempera barve, voščenke, flomastri…) . Lahko uporabite tudi list iz sredine zvezka, če nimate risalnega lista. Šopek naj bo oblikovan čim bolj zanimivo in nenavadno. Narisali ga boste v naravni velikosti.

Usedete se približno dva metra stran od postavitve in rišete tako, da opazujete tihožitje in videne informacije prenašate na risalno podlago.

Ko rišete ste pozorni na oblike in na razmerja cvetja znotraj postavitve (višina, širina). Pozorni ste tudi na prostorskost postavitve. (določeni elementi v postavitvi so bliže, drugi bolj oddaljeni od vas). Pazite, da predmete ne rišete premajhne. Naj tihožitje zapolni prostor risalnega lista.

Osnutek svoje mojstrovine fotografirajte in mi ga pošljite na vpogled 21. 5. 2020. na služben elektronski naslov. **Fotografije naj bodo ostre in kvalitetne. Obvezno pripišite ime, priimek in razred.**

Želim vam obilo ustvarjalnega zanosa.

Učitelj Milan Kastelic